open-index/open-wikipedia-markdown huggingface dataset:
Κύπελλο Ελλάδος ποδοσφαίρου ανδρών 2022-23

Το **Κύπελλο Ελλάδας 2022–2023** αποτελεί την 81η διοργάνωση του θεσμού. Συμμετέχουν οι ομάδες των 2 επαγγελματικών κατηγοριών, της Σούπερ Λιγκ 1 και της Σούπερ Λιγκ 2, καθώς και οι κυπελλούχοι των τοπικών ΕΠΣ. Η διοργάνωση ξεκίνησε στις 31 Αυγούστου 2022 με την Α' φάση στην οποία συμμετείχαν οι κυπελλούχοι των τοπικών ΕΠΣ, ενώ είναι προγραμματισμένη να ολοκληρωθεί με την διεξαγωγή του τελικού τον Μάιο του 2023.

Ο κυπελλούχος εξασφαλίζει την πρόκριση στον τρίτο προκριματικό γύρο του επόμενου UEFA Europa League.

Κυπελλούχος αναδείχτηκε η ΑΕΚ για 16η φορά στην ιστορία της, επικρατώντας του ΠΑΟΚ με 2-0 στον τελικό.

## 1η και 2η φάση
Στις δυο πρώτες φάσεις της διοργάνωσης συμμετείχαν οι νικητές των διοργανώσεων κυπέλλου των τοπικών ΕΠΣ, εκτός της κυπελλούχου ΕΠΣ Πειραιά, Ελλάς Ποντίων η οποία δεν δήλωσε συμμετοχή.

Οι αγώνες πραγματοποιήθηκαν στις 31 Αυγούστου, 1 και 2 Σεπτεμβρίου.

Πηγή: ΕΠΟ

Πηγή: ΕΠΟ

## 3η και 4η Φάση
Στην τρίτη και στην τέταρτη φάση της διοργάνωσης συμμετείχαν οι ομάδες της Σούπερ Λιγκ 2, καθώς και οι νικητές της δεύτερης φάσης (κυπελλούχοι των τοπικών ΕΠΣ).

Οι αγώνες πραγματοποιήθηκαν στις 28 Σεπτεμβρίου, 2 και 5 Οκτωβρίου.

Πηγή: ΕΠΟ

Οι αγώνες πραγματοποιήθηκαν στις 8, 9 και 12 Οκτωβρίου.

Πηγή: ΕΠΟ

## 5η Φάση
Στην πέμπτη φάση της διοργάνωσης συμμετείχαν οι 10 από τις 14 ομάδες της Σούπερ Λιγκ 1, με εξαίρεση τις τέσσερις πρώτες ομάδες της περσινής περιόδου οι οποίες πήραν τα ευρωπαϊκά εισιτήρια (Άρης, Ολυμπιακός, Παναθηναϊκός και ΠΑΟΚ).

Οι αγώνες πραγματοποιήθηκαν στις 18, 19 και 20 Οκτωβρίου.

Πηγή: ΕΠΟ

## 6η Φάση (Φάση των 16)
Στην φάση των 16 της διοργάνωσης συμμετείχαν οι 12 προκριθείσες ομάδες της 5ης φάσης, καθώς και οι 4 πρώτες ομάδες της της περσινής Σούπερ Λιγκ 1. Η φάση των 16 πραγματοποιήθηκε σε 2 αγωνιστικές, με την πρώτη να διεξάγεται στις 14, 15 και 16 Δεκεμβρίου, ενώ η δεύτερη από 10 μέχρι 12 Ιανουαρίου.

Πηγή: ΕΠΟ

## Προημιτελικοί
Οι πρώτοι αγώνες διεξήχθησαν στις 18 Ιανουαρίου και οι επαναληπτικοί στις 25-26 του ίδιου μήνα.

|}
Πηγή Κύπελλο Ελλάδος - Πρόγραμμα αγώνων epo.gr

## Ημιτελικοί
Οι πρώτοι αγώνες διεξήχθησαν στις 9 Φεβρουαρίου και 8 Μαρτίου και οι επαναληπτικοί στις 12-13 Απριλίου.

|}

## Τελικός

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2022-2023
Antoniotto Usodimare (αντιτορπιλικό)

Το ***Antoniotto Usodimare*** ήταν ένα από τα δώδεκα αντιτορπιλικά κλάσης *[[αντιτορπιλικό κλάσης Navigatori|Navigatori]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Ολοκληρώθηκε το 1929 και είχε δράση στον Β΄ Παγκόσμιο Πόλεμο.

## Περιγραφή

Τα αντιτορπιλικά της κλάσης *Navigatori* ναυπηγήθηκαν ως αντιστάθμισμα στα μεγάλα γαλλικά αντιτορπιλικά των κλάσεων *[[Αντιτορπιλικό κλάσης Jaguar|Jaguar]]* και *[[Αντιτορπιλικό κλάσης Guépard|Guépard]]*. Είχαν ολικό μήκος 107,3&nbsp;m, πλάτος 10,2&nbsp;m και μέσο βύθισμα 3,5&nbsp;m. Είχαν εκτόπισμα 1930&nbsp;t (1900&nbsp;LT) με κανονικό φορτίο και 2621&nbsp;t (2580&nbsp;LT) με πλήρες. Το πλήρωμά τους την περίοδο του πολέμου αποτελούνταν από 222–225&nbsp;αξιωματικούς και ναύτες.

Το σύστημα πρόωσης παρείχε ισχύ έως και 55000&nbsp;shp και η ταχύτητα πλεύσης σε πραγματικές συνθήκες έφθανε στους 32&nbsp;kn παρόλο που με περιορισμένο φορτίο τα *Navigatori* είχαν φθάσει στους 38–41&nbsp;kn κατά την διάρκεια των θαλάσσιων δοκιμών. Η ακτίνα δράσης ανερχόταν σε 3800&nbsp;ναυτικά μίλια με ταχύτητα πλεύσης 18&nbsp;kn.

Ο κύριος οπλισμός αποτελούνταν από έξι πυροβόλα των 120&nbsp;mm εγκατεστημένα σε ζεύγη σε τρεις πύργους. Επίσης υπήρχαν δύο αντιαεροπορικά πυροβόλα των 40&nbsp;mm καθώς και δύο δίδυμα πολυβόλα των 13,2&nbsp;mm καθώς και δυο τρίδυμοι τορπιλοσωλήνες των 533&nbsp;mm. Εκτός αυτών τα *Navigatori* μπορούσαν να μεταφέρουν 86-104&nbsp;νάρκες.

## Επιχειρησιακή ιστορία
Οι εργασίες ναυπήγησης του *Antoniotto Usodimare* ξεκίνησαν την 1η&nbsp;Μαΐου 1927 στις εγκαταστάσεις της Odero-Terni-Orlando στη Γένοα, καθελκύστηκε στις 12&nbsp;Μαΐου 1929 και εντάχθηκε σε υπηρεσία την 21η&nbsp;Νοεμβρίου του ίδιου έτους.

Στις αρχές Ιουνίου 1942 το ιταλικό υποβρύχιο *[[Alagi (υποβρύχιο)|Alagi]]* επιχείρησε να τορπιλίσει το επίσης ιταλικό αντιτορπιλικό *[[Ντούμπροβνικ (αντιτορπιλικό)|Premuda]]* θεωρώντας πως πρόκειται για βρετανικό σκάφος λόγω της σιλουέτας του που ήταν παρόμοια με αυτή των αντιτορπιλικών κλάσης ''H''. Οι τορπίλες δεν πέτυχαν το *Premuda* αλλά το παρακείμενο *Antoniotto Usodimare* με συνέπεια να βυθιστεί.

## Παραπομπές


## Βιβλιογραφία
* 
* 
*
*
* 
* 
* 

Κατηγορία:Αντιτορπιλικά κλάσης Navigatori
Κατηγορία:Ιταλικά αντιτορπιλικά του Β΄ Παγκοσμίου Πολέμου
Fratelli Bandiera (υποβρύχιο)

Το ***Fratelli Bandiera*** ήταν το πρώτο από τα τέσσερα υποβρύχια της ομώνυμης κλάσης που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920.

## Περιγραφή

Η κλάση *Bandiera* ήταν μία μεγαλύτερων διαστάσεων βελτιωμένη εκδοχή της προγενέστερης κλάσης *[[Υποβρύχιο κλάσης Pisani|Pisani]]*. Τα πλοία της είχαν εκτόπισμα 940&nbsp;t (925&nbsp;LT) στην επιφάνεια και 1097&nbsp;t (1080&nbsp;LT) σε κατάδυση. Το μήκος τους ήταν 69,8&nbsp;m, το πλάτος 7,3&nbsp;m και το βύθισμά τους 5,26&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 53 αξιωματικούς και ναύτες.

Στην επιφάνεια προωθούνταν από δύο κινητήρες ντίζελ ισχύος 1500&nbsp;bhp ενώ σε κατάδυση το έργο αυτό αναλάμβαναν δύο ηλεκτροκινητήρες των 650&nbsp;hp. Η μέγιστη ταχύτητα πλεύσης στην επιφάνεια ήταν 15&nbsp;kn ενώ σε κατάδυση έφθανε τους 8,2&nbsp;kn. Η ακτίνα δράσης ήταν 4750&nbsp;ναυτικά μίλια με ταχύτητα πλεύσης 8,5&nbsp;kn και 60&nbsp;ναυτικά μίλια με ταχύτητα πλεύσης 4 kn σε κατάδυση. Ο οπλισμός του αποτελούνταν από οκτώ τορπιλοσωλήνες των 533&nbsp;mm, τέσσερις στην πλώρη και άλλους τόσους στην πρύμνη, για τους οποίους έφεραν δώδεκα τορπίλες. Επίσης υπήρχε ένα πυροβόλο των 102&nbsp;mm χαρή στο οποίο μπορούσαν να πληγούν στόχοι όταν το σκάφος ήταν στην επιφάνεια, καθώς και δύο πολυβόλα των 13,2&nbsp;mm για αντιαεροπορική προστασία.

## Επιχειρησιακή ιστορία
Οι εργασίες ναυπήγησης του *Fratelli Bandiera* ξεκίνησαν το 1928 στις εγκαταστάσεις της Cantiere Navale Triestino στην Τριέστη, η καθέλκυσή του έλαβε χώρα στις 7&nbsp;Αυγούστου 1929 και ολοκληρώθηκε αργότερα εντός του έτους αυτού.

## Παραπομπές


## Βιβλιογραφία
* 
*
*
*

Κατηγορία:Υποβρύχια κλάσης Bandiera
Κατηγορία:Ιταλικά υποβρύχια του Β΄ Παγκοσμίου Πολέμου
Μάριος Γεωργίου

Ο **Μάριος Γεωργίου** είναι Κύπριος **αθλητής** και **Ολυμπιονίκης** στην ενόργανη γυμναστική. Για **πρώτη φορά στην ιστορία της Κύπρου** κατάφερε να γίνει πρωταθλητής Ευρώπης στο μονόζυγο το **2022**. Βέβαια ο Κύπριος πρωταθλητής τραυματίστηκε στον αγώνα που τον έκανε «**χρυσό**» στην Ευρώπη και ύστερα από μια χειρουργική επέμβαση στον ώμο στα τέλη του **2022** απείχε για ένα χρόνο από το αγωνιστικό κομμάτι. Το **2024** αναδείχθηκε ξανά πρωταθλητής Ευρώπης στο σύνθετο ατομικό,καθώς και στον ίδιο αγώνα εξασφάλισε αλλά 3 μετάλλια. Επίσης το **2024** στην τρίτη συμμετοχή του σε Ολυμπιάδα κατέκτησε την 6η θέση στο μονόζυγο κάνοντας τον Ολυμπιονίκη.

## Βιογραφικό
Γεννήθηκε στις 10 Νοεμβρίου **1997** στη Λεμεσό από πατέρα Κύπριο και μητέρα Φιλιππινέζα.

Στο Ευρωπαϊκό Πρωτάθλημα Ενόργανης Γυμναστικής το 2019, στο Στσέτσιν, κέρδισε το χάλκινο μετάλλιο στο σύνθετο ατομικό. Τρία χρόνια αργότερα, στο Ευρωπαϊκό Πρωτάθλημα Ενόργανης Γυμναστικής στο Μόναχο, κέρδισε το χρυσό μετάλλιο στο μονόζυγο. Έχει κερδίσει χρυσά μετάλλια στους Μεσογειακούς Αγώνες το 2018, στη Ταρραγόνα, στο σύνθετο ατομικό και στο μονόζυγο και στους Μεσογειακούς Αγώνες του 2022, στο Οράν, στο μονόζυγο. Στους Μεσογειακούς Αγώνες του 2018 κέρδισε επίσης το ασημένιο μετάλλιο στους παράλληλους ζυγούς και το χάλκινο στον πλάγιο ίππο ενώ στους Μεσογειακούς του Οράν κέρδισε και το χάλκινο μετάλλιο στο σύνθετο ατομικό.
Στους παράλληλους ζυγούς ήταν δεύτερος και στους Ευρωπαϊκούς Αγώνες στο Μινσκ, το 2019. Επίσης έχει κερδίσει μετάλλια στους Αγώνες Κοινοπολιτείας το 2018 και το 2022 καθώς και στους Αγώνες των Μικρών Κρατών της Ευρώπης, το 2015.

## Παραπομπές


Κατηγορία:Ενόργανη γυμναστική
Κατηγορία:Κύπριοι αθλητές
Κατηγορία:Κύπριοι Μεσογειονίκες
Ξυλοχώρι Τρικάλων

Το **Ξυλοχώρι** είναι ορεινό χωριό της Πίνδου με υψόμετρο κέντρου οικισμού 893 μέτρα. Βρίσκεται στην πλαγιά απέναντι, δυτικά από την Ελάτη, ανάμεσα στα χωριά Βροντερό και Καλόγηροι, στα νοτιοδυτικά του Ν.Τρικάλων. Απέχει 37 χλμ. από τα Τρίκαλα και 5 χιλιόμετρα από την Ελάτη. 

## Το όνομα του Χωριού

Το παλιό όνομα του χωριού είναι *Τυχάι* (με υ και με ή χωρίς διαλυτικά στο ι ) σε πηγές των χρόνων της Τουρκοκρατίας, σε έγγραφα του Ελληνικού Κράτους , ως το 1928. Στην καθομιλουμένη της περιοχής προφέρεται Τχάι.

Στην Οθωμανική απογραφή του 1454/1455 αναφέρεται ως *Tihaji* (Στουρνάρας Ι. Γρηγόριος: Φοροδιοικητικές ενότητες και παραγωγικοί μηχανισμοί στη Δυτική Θεσσαλία κατά την οθωμανική περίοδο: Η περίπτωση των τιμαρίων στην περιοχή του όρους Κόζιακα, σελ. 122 ) 

Το **[[Ξυλοχώρι|Τυχάι]]** μετονομάστηκε σε Ξυλοχώρι το 1928 (ΦΕΚ 81Α΄/1928) που είναι το μοναδικό όνομα οικισμού στην Ελλάδα.

## Διοικητικά

Διοικητικά ανήκει στην Τοπική Κοινότητα Ελάτης , της Δημοτικής Ενότητας Αιθήκων , του Δήμου Πύλης , της Περιφερειακής Ενότητας Τρικάλων.  (εφαρμογή *[[Πρόγραμμα «Καλλικράτης»|προγράμματος Καλλικράτης]]* , νόμος 3852/2010 )

## Δημογραφικά Στοιχεία

Σύμφωνα με την απογραφή των Οθωμανών του 1454/1455 στο χωριό ζούσαν τότε 10  πλήρεις οικογένειες και 2 ενήλικοι άγαμοι (Στουρνάρας Ι. Γρηγόριος :Φοροδιοικητικές ενότητες και παραγωγικοί μηχανισμοί στη Δυτική Θεσσαλία κατά την οθωμανική περίοδο: Η περίπτωση των τιμαρίων στην περιοχή του όρους Κόζιακα, σελ. 122 ).

Από επίσημες απογραφές του Ελληνικού Κράτους:

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Nivea

Η **Νιβέα** (NIVEA) είναι σήμα κατατεθέν της Beiersdorf AG. Καταχωρήθηκε και καταχωρήθηκε για πρώτη φορά το 1905 στο μητρώο του σημερινού Γερμανικού Γραφείου Διπλωμάτων Ευρεσιτεχνίας και Εμπορικών Σημάτων .  Τις τελευταίες δεκαετίες, η επωνυμία Nivea έχει γίνει μια μάρκα-ομπρέλα με διάφορες υπο-μάρκες και σήμερα περιλαμβάνει προϊόντα καθαρισμού και περιποίησης για το σώμα.

Κατηγορία:Γερμανικά εμπορικά σήματα
Μποχντάν-Ίχορ Αντόνιτς

Ο **Μποχντάν-Ίχορ Βασίλιοβιτς Αντόνιτς** (, 5 Οκτωβρίου 1909, Νοβίτσα – 6 Ιουλίου 1937, Λβιβ) ήταν Ουκρανός ποιητής. Το 1934, ο Αντόνιτς έλαβε το τρίτο βραβείο από την Εταιρεία Συγγραφέων και Δημοσιογράφων Ιβάν Φράνκο για το έργο του *Τρία δαχτυλίδια σφραγιδόλιθων*.

## Βιογραφία
σύνδεσμος=//upload.wikimedia.org/wikipedia/commons/thumb/4/40/%D0%91%D1%83%D0%B4%D0%B8%D0%BD%D0%BE%D0%BA%2C_%D1%83_%D1%8F%D0%BA%D0%BE%D0%BC%D1%83_%D0%BC%D0%B5%D1%88%D0%BA%D0%B0%D0%B2_%D0%91._%D0%86._%D0%90%D0%BD%D1%82%D0%BE%D0%BD%D0%B8%D1%87.JPG/250px-%D0%91%D1%83%D0%B4%D0%B8%D0%BD%D0%BE%D0%BA%2C_%D1%83_%D1%8F%D0%BA%D0%BE%D0%BC%D1%83_%D0%BC%D0%B5%D1%88%D0%BA%D0%B0%D0%B2_%D0%91._%D0%86._%D0%90%D0%BD%D1%82%D0%BE%D0%BD%D0%B8%D1%87.JPG|μικρογραφία|333x333εσ| Το σπίτι όπου έζησε ο Αντόνιτς τα έτη 1928-1937.
Ο Αντόνιτς γεννήθηκε και μεγάλωσε στο λέμκικο χωριό Νοβίτσα, όπου ο πατέρας του, Βασίλ, ήταν ιερέας της ενορίας. Το 1928, ο Αντόνιτς άφησε τη Νοβίτσα για να σπουδάσει στο Πανεπιστήμιο του Λβιβ, όπου παρέμεινε μέχρι να λάβει το πτυχίο του στις σλαβικές σπουδές το 1933. Προκειμένου να βοηθήσει στη χρηματοδότηση της καριέρας του ως επαγγελματία συγγραφέα, εργάστηκε περιστασιακά ως συντάκτης σε περιοδικά όπως το *Dazhboh* και το *Karby*. Ο Αντόνιτς πέθανε από πνευμονία στις 6 Ιουλίου 1937. Τον Οκτώβριο του 2009, η Εθνική Τράπεζα της Ουκρανίας εξέδωσε ένα αναμνηστικό νόμισμα προς τιμήν του ως μέρος της σειράς «Εξαιρετικές προσωπικότητες της Ουκρανίας».

Στην ποίησή του συνδυάζει τις αρχές του εικονισμού με έναν παγανισμό που επιβεβαιώνει τη ζωή, εμπνευσμένο από τη λαογραφία των Λέμκων. Δήλωσε «ειδωλολάτρης ερωτευμένος με τη ζωή» και «ποιητής της ανοιξιάτικης μέθης».

## Παραπομπές



Κατηγορία:Ουκρανοί ποιητές
Κατηγορία:Ποιητές του 20ού αιώνα
Κατηγορία:Λέμκοι
Κατηγορία:Απόφοιτοι του Πανεπιστημίου του Λβιβ
Εθνικό Κοινοβούλιο των Νήσων Σολομώντα

Το **Εθνικό Κοινοβούλιο των [[Νήσοι Σολομώντα|Νήσων Σολομώντα]]** αποτελείται από 50 μέλη, τα οποία εκλέγονται για τετραετή θητεία σε 50 μονοεδρικές περιφέρειες.
Πρωθύστερα του Εθνικού Κοινοβουλίου ήταν το **Νομοθετικό Συμβούλιο των Νήσων Σολομώντα** (Legislative Council of the Solomon Islands), το οποίο λειτούργησε από το 1960 έως το 1970, και  και αντικαταστάθηκε από το **Κυβερνητικό Συμβούλιο** (Governing Council of the Solomon Islands) από το 1970 έως το 1974 και την **Νομοθετική Συνέλευση** από το 1974 έως το 1978.

## Εκλογικό σύστημα
Τα 50 μέλη του Εθνικού Κοινοβουλίου εξελέγησαν σε μονοεδρικές περιφέρειες με τη χρήση του πλειοψηφικού συστήματος. Οι πρώτες εκλογές διεξήχθησαν το 1970, όταν λειτουργούσε το Κυβερνητικό Συμβούλιο.

## Τελευταίες εκλογές

## Πρόεδρος του Κοινοβουλίου
Ο Πρόεδρος του Κοινοβουλίου (Speaker of the National Parliament of Solomon Islands) προεδρεύει στις συνεδριάσεις του.

## Πρόεδροι του Νομοθετικού Συμβουλίου (1960-1970)

Ο Πρόεδρος του Νομοθετικού Συμβουλίου των Νήσων του Σολομώντα (1960–1970) ήταν ο Ύπατος Αρμοστής για τον Δυτικό Ειρηνικό.

## Πρόεδροι του Κυβερνητικού Συμβουλίου (1970-1974)

## Πρόεδρος της Νομοθετικής Συνέλευσης (1974-78)
Πρόεδρος της Συνέλευσης υπηρέτησε ο Σερ Φρέντερικ Οσίφελο.

## Πρόεδροι του Εθνικού Κοινοβουλίου (1978-σήμερα)
Οι ακόλουθοι βουλευτές έχουν διατελέσει πρόεδροι του Εθνικού Κοινοβουλίου, από υο 1ο Κοινοβούλιο, το 1978.

## Παραπομπές


Σολομωντα
Σολομωντα
NGC 3867

Ο **[[Νέος Γενικός Κατάλογος|NGC]] 3867** είναι σπειροειδής γαλαξίας ο οποίος απέχει περίπου 350 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Εντουάρ Στεφάν (Édouard Stephan) στις 23 Μαρτίου 1884 και ανήκει στο Σμήνος του Λέοντα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
3867
36649
06731
Κατηγορία:Λέων (αστερισμός)
Κατηγορία:Σμήνος του Λέοντα
+03-30-103
NGC 3868

Ο **[[Νέος Γενικός Κατάλογος|NGC]] 3868** είναι φακοειδής γαλαξίας ο οποίος απέχει περίπου 300 εκατομμύρια έτη φωτός και βρίσκεται στον αστερισμό Λέοντα. Τον ανακάλυψε ο αστρονόμος Εντουάρ Στεφάν (Édouard Stephan) στις 23 Μαρτίου 1884 και ανήκει στο Σμήνος του Λέοντα. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Λέων (αστερισμός)
36638
3868
Κατηγορία:Σμήνος του Λέοντα
+03-30-104
NGC 3873

Ο **[[Νέος Γενικός Κατάλογος|NGC]] 3873** είναι ελλειπτικός γαλαξίας ο οποίος απέχει περίπου 300 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 8 Μαΐου 1864. και ανήκει στο Σμήνος του Λέοντα.

## Υπερκαινοφανής
Στις 15 Μαΐου 2007 ανακαλύφθηκε στον γαλαξία αυτόν ο υπερκαινοφανής Τύπου Ia **SN 2007ci**.

## Δείτε επίσης
* NGC 3842

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Λέων (αστερισμός)
3873
36670
06735
Κατηγορία:Σμήνος του Λέοντα
+03-30-106
Αντόν Βάινο

Ο **Αντόν Εντουάρντοβιτς Βάινο** (ρωσ. Антон Эдуардович Вайно, γενν. 17 Φεβρουαρίου 1972) είναι Ρώσος διπλωμάτης και πολιτικός εσθονικής καταγωγής, που σήμερα έχει το αξίωμα του Προσωπάρχη του Προεδρικού Εκτελεστικού Γραφείου της Ρωσικής Ομοσπονδίας (αντίστοιχο του προσωπάρχη του Λευκού Οίκου στις ΗΠΑ). Είναι εγγονός του κάποτε Α΄ Γραμματέα του Κομμουνιστικού Κόμματος Εσθονίας Καρλ Βάινο.

## Βιογραφικά δεδομένα
Ο Α. Βάινο απεφοίτησε από το Κρατικό Ινστιτούτο Διεθνών Σχέσεων της Μόσχας το 1996 με πτυχίο στις διεθνείς σχέσεις.

Εργάσθηκε στη ρωσική πρεσβεία στο Τόκιο και αργότερα στο Β΄ Ασιατικό Τμήμα του ρωσικού Υπουργείο Εξωτερικών. Ο εντάχθηκε στην προεδρική Διεύθυνση Πρωτοκόλλου της Ρωσίας το 2002. Προάχθηκε σε β΄ προσωπάρχη του κυβερνητικού προσωπικού, αργότερα σε επικεφαλής του Πρωτοκόλλου του Πρωθυπουργού και αντιπροσωπάρχη του κυβερνητικού προσωπικού το 2008.

Ο Βάινο έχει γράψει ένα βιβλίο, το *Εικόνα της νίκης*, και έχει δημοσιεύσει το εξειδικευμένο άρθρο *Η κεφαλαιοποίηση του Μέλλοντος*.

### Ρωσική εισβολή στην Ουκρανία το 2022
Τον Φεβρουάριο του 2022 ο Βάινο μπήκε στον κατάλογο κυρώσεων κατά της Ρωσίας που κατάρτισε η Ευρωπαϊκή Ένωση, επειδή κατά το σκεπτικό «υποστηρίζει ενεργά και εφαρμόζει δράσεις και πολιτικές που υπονομεύουν και απειλούν την εδαφική ακεραιότητα, την κυριαρχία και την ανεξαρτησία της Ουκρανίας, καθώς και τη σταθερότητα ή την ασφάλεια στην Ουκρανία». Στις 6 Απριλίου 2022 το Γραφείο Ελέγχου περιουσιών αλλοδαπών (*Office of Foreign Assets Control*) του Υπουργείου Οικονομικών των Ηνωμένων Πολιτειών προσέθεσε τον Βάινο στον δικό του κατάλογο με «τιμωρούμενα» με κυρώσεις πρόσωπα.

## Προσωπική ζωή
Ο Βάινο είναι έγγαμος και έχει έναν γιο.

## Παραπομπές


## Πηγή - εξωτερικός σύνδεσμος
* Προφίλ του Α. Βάινο

Κατηγορία:Ρώσοι διπλωμάτες
NGC 3842

Ο **[[Νέος Γενικός Κατάλογος|NGC]] 3842** είναι ελλειπτικός γαλαξίας ο οποίος απέχει περίπου 330 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Ουίλιαμ Χέρσελ (William Herschel) στις 26 Απριλίου 1785. Είναι γνωστός διότι εκεί βρίσκεται μία από τις μεγαλύτερες μελανές οπές που έχουν ανακαλυφθεί ποτέ, με μέγεθος που εκτιμάται σε 9,7 δισεκατομμύρια ηλιακές μάζες. Επίσης είναι το λαμπρότερο μέλος του Σμήνους γαλαξιών του Λέοντα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Λέων (αστερισμός)
3842
36487
06704
Κατηγορία:Σμήνος του Λέοντα
+03-30-072
Μούχα Καρδίτσας

Η **Μούχα** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Η Μούχα βρίσκεται στα δυτικά όρια με την Περιφερειακή Ενότητα Ευρυτανίας, στα νότια της τεχνητής λίμνης Πλαστήρα και σε υψόμετρο 840 μέτρων. Απέχει περίπου 30 χιλιόμετρα νοτιοδυτικά από την Καρδίτσα. Το χωριό είναι κτισμένο σε περιοχή κατάφυτη  από έλατα, οξιές, καστανιές και με θέα στη λίμνη ενώ διαθέτει αρκετά τουριστικά καταλύματα (παραδοσιακούς ξενώνες, ενοικιαζόμενα δωμάτια κ.α.) καθώς και κέντρα εστίασης (παραδοσιακές ταβέρνες).

Μαζί με την γειτονική Καστανιά, πριν την Επανάσταση του 1821 αποτελούσαν μια κοινότητα, αλλά με  την σύσταση του Ελληνικού Κράτους το 1830, η μεν Καστανιά έμεινε στον τότε Οθωμανικό η δε Μούχα στο Ελληνικό τομέα.

Αναφέρεται επίσημα το 1836 να ορίζεται έδρα του τότε δήμου Ελλοπίας ενώ με το ΦΕΚ 62Α - 03/11/1836 αποσπάστηκε από το δήμο Ελλοπίας και προσαρτήθηκε στον τότε δήμο Κτημενίων. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Καστανιά και τον Κουτσοπάπουλο αποτελούν την κοινότητα Καστανέας που υπάγεται στη δημοτική ενότητα Ιτάμου του δήμου Καρδίτσας. Σύμφωνα με την απογραφή του 2011 έχει 90 κατοίκους ενώ το 1981 και το 1991 ήταν 148 και 143 αντίστοιχα.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
NGC 3841

Ο **[[Νέος Γενικός Κατάλογος|NGC]] 3841** είναι ελλειπτικός ή φακοειδής γαλαξίας ο οποίος απέχει περίπου 300 εκατομμύρια έτη φωτός και βρίσκεται στον αστερισμό Λέοντα. Ανακαλύφθηκε από τον αστρονόμο Τζον Χέρσελ (John Herschel) στις 25 Μαρτίου 1827 και ανήκει στο Σμήνος γαλαξιών του Λέοντα.

## Υπερκαινοφανής
Στις 17 Νοεμβρίου 2006 ανιχνεύθηκε ο υπερκαινοφανής τύπου Ia **SN 2006oq** κοντά στον NGC 3841, όμως δεν θεωρείται ότι σχετίζεται με τον γαλαξία.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Φακοειδείς γαλαξίες
Κατηγορία:Λέων (αστερισμός)
3841
36469
Κατηγορία:Σμήνος του Λέοντα
+03-30-073
Μολόχα Καρδίτσας

Η **Μολόχα** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά-ιστορικά στοιχεία
Η Μολόχα βρίσκεται στα όρια με την Περιφερειακή Ενότητα Ευρυτανίας, σε απόσταση περίπου 38 χιλιομέτρων Ν.-ΝΔ. από την Καρδίτσα και είναι κτισμένη στις νότιες πλαγιές του όρους Καπροβούνι (σύμπλεγμα των Αγράφων) σε υψόμετρο 800 μέτρων. Ο οικισμός δημιουργήθηκε μετά την επανάσταση του 1821 από κατοίκους της κατεστραμμένης Παλιαπιδιάς Καρδίτσας. Οι κάτοικοι του χωριού ασχολούνται κυρίως με τη γεωργία (καλλιεργούν πατάτες, φασόλια κ.ά.), αλλά και με δασικές εργασίες (υλοτομία, καθαρισμός δασών, αναδασώσεις).

Αναφέρεται επίσημα το 1845 στο ΦΕΚ 32Α - 08/12/1845 να προσαρτάται στον τότε Δήμο Δολόπων του τότε νομού Τρικάλων όπου υπαγόταν τότε όλη η περιοχη του σημερινού νομού Καρδίτσας και το 1912 με το ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτη και την τροποποίησή του Κλεισθένης Ι αποτελεί την κοινότητα Μολόχας, που υπάγεται στη Δημοτική ενότητα Καλλιφωνίου του Δήμου Καρδίτσας. Σύμφωνα με την απογραφή του 2011 έχει 203 κατοίκους ενώ το 1981 και το 1991 είχε 263 και 222 αντίστοιχα.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Κοινότητα Σφάκας

Με την ονομασία **Κοινότητα Σφάκας** αναφέρονται:

* Η Κοινότητα Σφάκας Λασιθίου του δήμου Σητείας.
* Η Κοινότητα Σφάκας Φθιώτιδας του δήμου Αμφίκλειας - Ελάτειας.
Σιδηροδρομική γραμμή Κωνσταντινουπόλεως - Πυθίου

thumb|Ηλεκτρικό περιφερειακό τρένο E68000 στο Καπίκουλε.
Η **Σιδηροδρομική γραμμή Κωνσταντινουπόλεως - Πυθίου** είναι η κύρια σιδηροδρομική γραμμή στην Ανατολική Θράκη και η ζευκτική γραμμή των Τουρκικών Κρατικών Σιδηροδρόμων προς την Ευρώπη. Κατασκευάστηκε το 1873 ως μέρος της κύριας γραμμής Σιδηροδρόμου της Ανατολής μεταξύ Κωνσταντινούπολης και Βελιγραδίου. Έχει μήκος 281,4 χλμ. Η γραμμή αποτελεί σημαντικό εμπορευματικό διάδρομο για τη χώρα.

Όταν άνοιξε, η γραμμή βρισκόταν εξ ολοκλήρου εντός της Οθωμανικής Αυτοκρατορίας. Ωστόσο, μετά τον Α' Παγκόσμιο Πόλεμο δημιουργήθηκαν νέα σύνορα μεταξύ Ελλάδος και Τουρκίας. Η γραμμή από το Πύθιο προς την Αδριανούπολη ήταν εντός του ελληνικού εδάφους και μόνο το τμήμα Κωνσταντινούπολη-Ντεμίρκιοπρου παρέμενε ακόμη στο τουρκικό έδαφος. Το 1971, οι κρατικοί σιδηρόδρομοι κατασκεύασαν μια νέα γραμμή από το Πεχλιβάνκιοϊ (Άγιος Πέτρος) έως τα βουλγαρικά σύνορα στο Καπίκουλε, παρακάμπτοντας το ελληνικό έδαφος.

Η αρχική γραμμή προς το Πύθιο εξακολουθεί να χρησιμοποιείται για συνδέσεις με την Ελλάδα.Ωστόσο, από το 2011 κυκλοφορούν μόνο εμπορικές αμαξοστοιχίες μεταξύ των 2 κρατών, καθώς έχουν ανασταλεί οι επιβατικές αμαξοστοιχίες.

Λόγω της κατασκευής του προαστιακού σιδηροδρομικού συστήματος Μάρμαραϊ στην Κωνσταντινούπολη καθώς και της αποκατάστασης του ανατολικού τμήματος του σιδηροδρόμου, η υπηρεσία μεταξύ Τσερκέζκιοϊ (Κουπέριο) και Κωνσταντινουπόλεως είναι προσωρινά ανεσταλμένη.

## Παραπομπές


Κατηγορία:Σιδηροδρομικές γραμμές στην Τουρκία
Κατηγορία:Σιδηροδρομικές γραμμές στην Ελλάδα
Θραψίμι Καρδίτσας

Το **Θραψίμι** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Το Θραψίμι βρίσκεται σε απόσταση περίπου 26 χλμ. Ν.-ΝΔ. από τους Σοφάδες (έδρα του δήμου), 31 χλμ. Ν.-ΝΑ. από την Καρδίτσα. Το χωριό είναι στα ανατολικά των Δυτικών Αγράφων σε υψόμετρο 600 μέτρα. Οι κάτοικοί του ασχολούνται κυρίως με  την κτηνοτροφία (εκτρέφουν κατσίκια και πρόβατα), την υλοτομία (κοπή και εμπόριο δασικής ξυλείας) και ελάχιστα με τη γεωργία (καλλιέργεια δημητριακών). Ενοριακός ναός του είναι η εκκλησία του Αγίου Γεωργίου στο κέντρο του χωριού. Στο χωριό εδρεύει ο Αγροτικός Τουριστικός και Οικοτεχνικός Συνεταιρισμός Μενελαΐδας.

Στην τοποθεσία "Κάστρο" υπάρχουν ευρήματα μικρού τειχισμένου οικισμού ελληνιστικών χρόνων, τα τείχη του οποίου είναι ορατά στο μεγαλύτερο μέρος τους από το χωριό. Κοντά στην κορυφή του λόφου και στο εσωτερικό των τειχών, υπάρχει δεύτερος περίβολος που οριοθετεί ακρόπολη. Η περιοχή έχει κηρυχθεί αρχαιολογικός χώρος.

## Διοικητικά στοιχεία
Αναφέρεται επίσημα, μετά την ένωση της Θεσσαλίας,  το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Μενελαΐδος. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Θραψιμίου που υπάγεται στη δημοτική ενότητα Μενελαΐδας του δήμου Καρδίτσας και σύμφωνα με την απογραφή του 2011 έχει 196 κατοίκους.

## Εξωτερικοί σύνδεσμοι

* Φωτογραφίες από το Θραψίμι Καρδίτσας στον ιστότοπο https://www.greece.com/photos
* Αρχειακές περιγραφές για (Θραψίμι Καρδίτσα) από το Εθνικό Ευρετήριο Αρχείων των Γενικών Αρχείων του Κράτους

## Βίντεο
* Θραψίμι | Ενα χωριό με μακρόχρονη ιστορία και πλούσια παράδοση στο YouTube

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Νοβίτσα (Βοεβοδάτο Ελάσσονος Πολωνίας)

Η **Νοβίτσα** (πολωνικά: Nowica, ρουθηνικά: *Novytsia*, ) είναι χωριό του Πόβιατ Γκορλίτσε, στο Βοεβοδάτο της Μικράς Πολωνίας της νότιας Πολωνίας, κοντά στα σύνορα με τη Σλοβακία. Απέχει περίπου 5 χιλιόμετρα βορειοανατολικά του Ούστσιε Γκορλίτσκιε, 12 χιλιόμετρα νότια του Γκορλίτσε και 106 χιλιόμετρα νοτιοανατολικά της πρωτεύουσας του βοεβοδάτου, Κρακοβίας.

Το χωριό έχει 120 κατοίκους. Ο πληθυσμός περιλαμβάνει πολωνικές και λέμκικες εθνότητες.

## Παραπομπές



Κατηγορία:Χωριά της Πολωνίας
Πύργος Κιερίου Καρδίτσας

Ο **Πύργος Κιερίου** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Ο Πύργος Κιερίου βρίσκεται στον Θεσσαλικό κάμπο, σε απόσταση περίπου 5 χλμ. Β.-ΒΔ. από τους Σοφάδες (έδρα του δήμου) και 19 χλμ. Α. από την Καρδίτσα και έχει υψόμετρο 110 μέτρα. Βόρεια είναι η Ματαράγκα, ανατολικά η Κυψέλη και δυτικά ο Άγιος Θεόδωρος ενώ ανατολικά - δίπλα περνάει ο ποταμός Σοφαδίτης και νοτιοδυτικά η ΕΟ Καρδίτσας - Βόλου.

Στη δυτική πλευρά και το ύψωμα "Oγλά"  (υψομ. 180 μ.), υπάρχει ο αρχαιολογικός χώρος του αρχαίου Κιερίου, της σημαντικότερης πόλης από αυτές που αποτελούσαν τη Θεσσαλιώτιδα του Κοινού των Θεσσαλών (βλ. Τα Θεσσαλικά κράτη).
## Διοικητικά στοιχεία
Αναφέρεται επίσημα, μετά την ένωση της Θεσσαλίας, ως *Πύργος Ματαράγκα* το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Μενελαΐδος. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Πύργος Κιερίου. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Πύργου Κιερίου που υπάγεται στη δημοτική ενότητα Άρνης του δήμου Σοφάδων  και σύμφωνα με την απογραφή του 2011 έχει 341 κατοίκους ενώ το 1981 και το 1991 είχε 658 και 619 αντίστοιχα.

## Εξωτερικοί σύνδεσμοι
* Αρχαιολογικές μνήμες Νομού Καρδίτσας. Β’ Συνέδριο για την Καρδίτσα και την Περιοχή της: Κιέριον «Η Αιολική Άρνη» : Ιστορική και Αρχαιολογική - 11, 12 Μαΐου 1996 
* Πλατομάγουλα Πύργου Κιερίου στον ιστότοπο https://igean.ims.forth.gr/
* Πύργος Κιερίου, Καρδίτσα 2018 στο https://www.youtube.com/
* Άρνη (Θεσσαλία) στη Wikipedia

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Θέρμα Καρδίτσας

Τα **Θέρμα** είναι πολύ μικρός οικισμός του Αηδονοχωρίου στη Θεσσαλίας και την Περιφερειακή Ενότητα Καρδίτσας. Βρίσκεται σε απόσταση περίπου 32 χλμ. Ν.-ΝΔ. από τους Σοφάδες (έδρα του δήμου) και 37 χλμ. Ν.-ΝΑ. από την Καρδίτσα σε υψόμετρο 485 μέτρα. Αναφέρεται επίσημα ως ξεχωριστός οικισμός το 1961 όταν προσαρτήθηκε στην κοινότητα Αηδονοχωρίου. Σύμφωνα με το πρόγραμμα Καλλικράτης και την τροποποίησή του Κλεισθένης Ι μαζί με το Αηδονοχώρι και την Κάρπη αποτελούν την κοινότητα Αηδονοχωρίου  που υπάγεται στη δημοτική ενότητα Μενελαΐδας του δήμου Καρδίτσας και σύμφωνα με την απογραφή του 2011 απογράφησαν 2 κάτοικοι ενώ το 1981 και το 1991 ήταν 33 και 23 αντίστοιχα.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Λαμπουλάγιε (Αργεντινή)

Η **Λαμπουλάγιε** () είναι πόλη στα νοτιοανατολικά της επαρχίας Κόρδοβα της Αργεντινής. Έχει 20.534 κατοίκους σύμφωνα με την απογραφή του 2010. Βρίσκεται στην Εθνική Οδό 7, κοντά στα σύνορα των επαρχιών Σάντα Φε και Μπουένος Άιρες, περίπου 315 χλμ. νότια από την πόλη Κόρδοβα και 285 χλμ. δυτικά από το Ροσάριο.

## Κλίμα

## Παραπομπές


Κατηγορία:Πόλεις της Αργεντινής
Λας Έρας (Σάντα Κρους)

Η **Λας Έρας** () είναι μικρή πόλη στην περιοχή παραγωγής πετρελαίου και φυσικού αερίου στην επαρχία Σάντα Κρους της Αργεντινής. Βρίσκεται 566 χιλιόμετρα βόρεια της πρωτεύουσας της επαρχίας Ρίο Γαλιέγος και έχει πληθυσμό 17.821 κατοίκους σύμφωνα με την απογραφή του 2010. Η επαρχία βρίσκεται στην περιοχή της Παταγονίας της Αργεντινής.

Η Λας Χέρας εξυπηρετείται από αεροδρόμιο .

## Παραπομπές


Κατηγορία:Πόλεις της Αργεντινής
Τζουζέππε Τζακόζα

Ο **Τζουζέππε Τζακόζα** (*Giuseppe Giacosa*, 21 Οκτωβρίου 1847 – 1 Σεπτεμβρίου 1906) ήταν Ιταλός θεατρικός συγγραφέας, ποιητής και λιμπρετίστας.

## Βιογραφικά στοιχεία
Ο Τζακόζα γεννήθηκε κοντά στο Τορίνο, στο χωριό Κολλερέττο Παρέλλα, που σήμερα έχει μετονομασθεί σε Κολλερέττο Τζακόζα προς τιμή του. Ο πατέρας του ήταν δικαστής και ο Τζουζέππε σπούδασε στη Νομική Σχολή του Πανεπιστημίου του Τορίνο. Παρά το ότι πήρε το πτυχίο του, δεν επεδίωξε μια σταδιοδρομία ως νομικός.

Αρχικώς έγινε γνωστός, σε νεαρή ηλικία, για το θεατρικό έργο του *Una Partita a Scacchi* (= «Μια παρτίδα σκάκι», 1871). Η κυριότερη ασχολία του ήταν αυτή του θεατρικού συγγραφέα, την οποία διεκπεραίωνε με βαθιά ματιά όσο και απλότητα, με υποθέσεις που διαδραματίζονταν στο Πεδεμόντιο και θέματα που αφορούσαν τις αστικές αξίες της εποχής του. Συνέγραψε το έργο *La signora di Challant* (βασισμένο σε μια νουβέλα του Ματτέο Μπαντέλλο) ειδικά για τη διάσημη Γαλλίδα ηθοποιό Σαρά Μπερνάρ.

Ο Τζακόζα έγραψε την τελευταία, «φινιρισμένη» εκδοχή του λιμπρέτου της όπερας *[[Μανόν Λεσκώ (όπερα του Πουτσίνι)|Μανόν Λεσκώ]]* του Τζάκομο Πουτσίνι, το οποίο είχαν αρχίσει να γράφουν οι Ρουτζέρο Λεονκαβάλο, Μάρκο Πράγκα, Ντομένικο Ολίβα και Λουίτζι Ιλλίκα. Επίσης έγραψε τα λιμπρέτα για τις όπερες *[[Λα Μποέμ (Πουτσίνι)|Λα Μποέμ]]*, *[[Τόσκα (όπερα)|Τόσκα]]* και *[[Μαντάμα Μπατερφλάι]]* σε συνεργασία με τον Λουίτζι Ιλλίκα: Ο Ιλλίκα συνεισέφερε την υπόθεση και τους διαλόγους, ενώ ο Τζακόζα τα μετέτρεπε σε έμμετρους στίχους.

## Δείτε επίσης
* Scapigliatura

## Παραπομπές


## Εξωτερικοί σύνδεσμοι
* 
* 
* 

 
Κατηγορία:Ιταλοί θεατρικοί συγγραφείς
Κατηγορία:Ιταλοί ποιητές
Κατηγορία:Λιμπρετίστες
Κατηγορία:Ποιητές του 19ου αιώνα
Λυκοτευθίς

Η **λυκοτευθίς** (*Lycoteuthis*) είναι γένος καλαμαριού με δύο παρόμοια μεταξύ τους είδη: το *[[Lycoteuthis springeri]]* και το *[[Lycoteuthis lorigera]]*. Είναι μικρά ζώα, που φθάνουν σε μήκος τα 8 εκατοστόμετρα. Ζουν στα βάθη των θαλασσών, έως και 3.000 μέτρα κάτω από την επιφάνεια.

Η λυκοτευθίς ξεχωρίζει κυρίως από τα φωτοφόρα όργανα που διαθέτει και του έδωσαν την κοινή ονομασία «Wunderlampen» στη γερμανική γλώσσα, δηλαδή «λάμπες θαύματος» και το αντίστοιχο επιστημονικό συνώνυμο *Thaumatolampas* (θαυματολαμπάς, θαυματολαμπάδα). Τα όργανα αυτά βρίσκονται σε διάφορα μέρη του σώματος του ζώου, π.χ. τα αρσενικά τα φέρουν στον μανδύα και στην κεφαλή τους. Το φως που παράγουν εκλύεται από βιοφωταύγεια και χρησιμεύει ως καμουφλάζ καθώς σε κατάλληλες συνθήκες είναι σαν να καθιστούν το σώμα διαφανές, ενώ συνήθως πιο ορατές δομές, όπως τα μάτια, χάνουν την απότομη αντίθεση του περίγράμματός τους.

## Παραπομπές


## Εξωτερικοί σύνδεσμοι
* Η ''Lycoteuthis''  στο πρόγραμμα «Tree of Life»

Λυκοτευθις
Αλλοτευθίς

Η **αλλοτευθίς** (*Alloteuthis*) είναι γένος καλαμαριού, που παλαιότερα το ενέτασσαν στο γένος *[[Loligo]]* (το «καλαμάρι-μολυβάκι»), αλλά τόσο μοριακές, όσο και μορφολογικές-ανατομικές αναλύσεις υποστηρίζουν τον διαχωρισμό τους. Η αλλοτευθίς είναι από τα κυρίως φαγώσιμα από τον άνθρωπο καλαμάρια.

Οι αλλοτευθίδες είναι μικρά καλαμάρια, αλλά φέρουν ένα πολύ μακρύ και λεπτό νηκτικό πτερύγιο, πάνω από το μισό του σώματος σε μήκος και μυτερό προς τα πίσω. Επιπλέον, τα είδη του γένους διαθέτουν οκτώ συλληπτήριους βραχίονες («πλοκάμια»), που είναι κοντοί και λεπτοί. Κολυμπούν πολύ γρήγορα. Στις γαλλικές ακτές του Ατλαντικού Ωκεανού, όπου είναι πολύ συνηθισμένο, είναι γνωστό με τη γαλλική ονομασία «petit encornet».

## Είδη
Σήμερα αναγνωρίζονται γενικώς τα εξής τρία είδη αλλοτευθίδος:

* *[[Alloteuthis africana]]* - Adam, 1950, «αφρικανικό καλαμάρι»
* *[[Alloteuthis media]]* (L., 1758), *αλλοτευθίς η μέση*
* *[[Alloteuthis subulata]]* (Lamarck, 1798), «ευρωπαϊκό κοινό καλαμάρι»

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 436

## Εξωτερικοί σύνδεσμοι
* 

Αλλοτευθις
Αποπληθωριστής ΑΕΠ

Στα οικονομικά, ο **αποπληθωριστής ΑΕΠ** είναι ένας αριθμοδείκτης του επιπέδου των τιμών παραγωγής, τελικών αγαθών και υπηρεσιών σε μια οικονομία σε ένα συγκεκριμένο χρονικό διάστημα. Το ΑΕΠ αντιπροσωπεύει το ακαθάριστο εγχώριο προϊόν, τη συνολική νομισματική αξία όλων των τελικών αγαθών και υπηρεσιών που παράγονται στην επικράτεια μιας χώρας για μια συγκεκριμένη χρονική περίοδο.

Όπως ο δείκτης τιμών καταναλωτή (ΔΤΚ), ο αποπληθωριστής του ΑΕΠ είναι ένα μέτρο του πληθωρισμού/αποπληθωρισμού των τιμών σε σχέση με ένα συγκεκριμένο διάστημα. ο αποπληθωριστής ΑΕΠ του ίδιου του έτους βάσης είναι ίσος με 100. Μετρά τις μεταβολές των τιμών των αγαθών και υπηρεσιών που παράγονται σε μια οικονομία μεταξύ δύο διαφορετικών περιόδων αναφοράς.

Ο τύπος του αποπληθωριστή ισούται με το Ονομαστικό ΑΕΠ δια το Πραγματικό επί το 100.

## Παραπομπές


Κατηγορία:Οικονομικά
Κατηγορία:Πληθωρισμός
Καππαδοκικό Καρδίτσας

Το **Καππαδοκικό** είναι οικισμός της Θεσσαλίας στην Περιφερειακή Ενότητα Καρδίτσας. 

## Γεωγραφικά - ιστορικά στοιχεία
Το Καππαδοκικό βρίσκεται στα νότια του Θεσσαλικού κάμπου σε απόσταση περίπου 10 χιλιόμετρα νοτιοανατολικά από τους Σοφάδες (έδρα του δήμου), 28 χιλιόμετρα νοτιοανατολικά από την Καρδίτσα και 32 χιλιόμετρα δυτικά από τα Φάρσαλα. Είναι κτισμένο κοντά στον χείμαρρο Τσαρμούζια ή Μακρύρεμα, σε υψόμετρο 120 μέτρων, ανάμεσα στον Άγιο Βησσάριο (Β.), στο Γραμματικό (ΒΑ.), στην Ανάβρα (ΝΔ.) και στους Μαυραχάδες (Δ.) ενώ μεταξύ τους  περνάει ο Αυτοκινητόδρομος Κεντρικής Ελλάδας. Γύρω από το χωριό υπάρχουν μεγάλες εύφορες εκτάσεις όπου οι κάτοικοί του καλλιεργούν κατά κύριο λόγο βαμβάκι και σιτηρά. Το 1991 ιδρύθηκε και ξεκίνησε τις ποικίλλες δραστηριότητες του ο Μορφωτικός Πολιτιστικός Σύλλογος Γυναικών Καππαδοκικού. Παραμονή ή ανήμερα των Φώτων αναβιώνει το καππαδοκικό έθιμο "σάγια" όπου σε σταυροδρόμια ή στην πλατεία του χωριού γύρω από μεγάλες φωτιές (μετά από δημοπρασία για το άναμμα τους) η κοινότητα χορεύει με απλούς βηματισμούς και ψέλνει το απολυτίκιο των Θεοφανίων.

Ο οικισμός δημιουργήθηκε το 1926 από Μικρασιάτες πρόσφυγες της Καισάρειας Καππαδοκίας και ήταν γνωστός στην περιοχή με την ονομασία *Κεμερλέρ* και έτσι αναφέρεται επίσημα το 1928 να προσαρτάται στην τότε κοινότητα Μεγάλου Παζαρακίου. Το 1929 με το ΦΕΚ 221Α - 06/07/1929 ορίστηκε έδρα της ομώνυμης νεοϊδρυθείσας κοινότητας και το 1930 με το ΦΕΚ 251Α - 24/07/1930 μετονομάστηκε σε Καππαδοκικόν. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Καππαδοκικού που υπάγεται στη δημοτική ενότητα Σοφάδων του δήμου Σοφάδων και σύμφωνα με την απογραφή του 2021 είχε 366 κατοίκους.

## Εξωτερικοί σύνδεσμοι
* Αναβίωσαν τα «Σάγια» στο Καππαδοκικό Καρδίτσας από τον ιστότοπο https://www.taxydromos.gr/

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Γκριγκόρι Αλεξάντροφ

Ο **Γκριγκόρι Βασίλιεβιτς Αλεξάντροφ** με οικογενειακό επώνυμο **Μορμονένκο** (ρωσ. Григо́рий Васи́льевич Алекса́ндров ή Мормоненко, 23 Ιανουαρίου 1903 – 16 Δεκεμβρίου 1983) ήταν σημαντικός Σοβιετικός σκηνοθέτης του κινηματογράφου, που ασχολήθηκε επιπλέον με την ηθοποιία και τη συγγραφή σεναρίων. Πήρε τον τίτλο του Λαϊκού καλλιτέχνη της ΕΣΣΔ το 1947 και του Ήρωα της Σοσιαλιστικής Εργασίας το 1973. Επίσης βραβεύθηκε με Βραβεία Στάλιν το 1941 και το 1950.

Γεννήθηκε στο Γεκατερινμπούργκ και από ηλικίας εννέα ετών εργαζόταν σε διάφορες μικροδουλειές στην όπερα της πόλεως, φθάνοντας να γίνει και βοηθός σκηνοθέτη σε κάποια παράσταση. Σπούδασε επίσης βιολί στο τοπικό ωδείο. Η τύχη του άλλαξε το 1921, όταν γνώρισε τον Σεργκέι Αϊζενστάιν και συνδέθηκε μαζί του. Εργάσθηκε ως δεύτερος σκηνοθέτης, ηθοποιός και σεναριογράφος σε ταινίες του Αϊζενστάιν. Ο Αλεξάντροφ έγινε «αυτόφωτος» σκηνοθέτης ο ίδιος κατά τη δεκαετία του 1930, σκηνοθετώντας το *Весёлые ребята* (= «Χαρούμενοι τύποι», 1934) και μια σειρά άλλων μουσικών κωμωδιών με πρωταγωνίστρια τη σύζυγό του Λιουμπόφ Ορλόβα (ταλαντούχα τραγουδίστρια και η πρώτη «σταρ» στην ιστορία του σοβιετικού κινηματογράφου).

Παρά το ότι ο Γκριγκόρι Αλεξάντροφ παρέμεινε ενεργός μέχρι τον θάνατό του, οι μουσικές κωμωδίες του, που ήταν από τις πρώτες που γυρίστηκαν στη Σοβιετική Ένωση, παραμένουν τα δημοφιλέστερα έργα του. Ανταγωνίζονται τις ταινίες του Ιβάν Πίριεφ ως η πλέον αποτελεσματική ελαφρά ψυχαγωγία που δημιουργήθηκε για τη σταλινική Σοβιετική Ένωση.

## Παραπομπές


## Εξωτερικοί σύνδεσμοι
* 
* Ο 

Κατηγορία:Σοβιετικοί σκηνοθέτες κινηματογράφου
Κατηγορία:Ρώσοι σκηνοθέτες κινηματογράφου
Κατηγορία:Ρώσοι ηθοποιοί
Κατηγορία:Σοβιετικοί ηθοποιοί
Κατηγορία:Ρώσοι σεναριογράφοι
Κατηγορία:Ρώσοι ηθοποιοί βωβών ταινιών
Κατηγορία:Αποδέκτες του Τάγματος της Φιλίας των Λαών
Κατηγορία:Αποδέκτες του Τάγματος του Λένιν
Κατηγορία:Αποδέκτες του Τάγματος του Κόκκινου Λαβάρου της Εργασίας
Κατηγορία:Μέλη του Κομμουνιστικού Κόμματος Σοβιετικής Ένωσης
Πιοτρ Αλεξέγιεφ (λόγιος)

Ο **Πιοτρ Αλεξέγιεβιτς Αλεξέγιεφ** (ρωσ. Пётр Алексеевич Алексеев, 1731 – 22 Ιουλίου 1801) ήταν Ρώσος λόγιος πρωθιερέας, που έγραψε την πρώτη στην ιστορία ρωσική εκκλησιαστική εγκυκλοπαίδεια, στην οποία ο ίδιος έδωσε τον τίτλο *Εκκλησιαστικόν λεξικόν*.

Ο Αλεξέγιεφ γεννήθηκε στη Μόσχα, όπου υπηρέτησε διαδοχικά ως διάκονος, ιερέας και κατηχητής. Σπούδασε αντί σχολείου στη Σλαβοελληνολατινική Ακαδημία. Από τον Νοέμβριο του 1771 υπηρετούσε ως πρωθιερέας (αντίστοιχος τίτλος του ελληνικού «πρωτοπρεσβύτερος», ο υψηλότερος εκκλησιαστικός τίτλος που μπορεί να δοθεί σε έγγαμο κληρικό) στον Μητροπολιτικό Ναό των Αγίων Αρχαγγέλων της Μόσχας.

Το *Εκκλησιαστικόν λεξικόν* του («Церковный словарь, или Использования речений славенских древних, також иноязычных без перевода положенных в Священном Писании и других церковных книгах») εκδόθηκε σε αρχικώς τρία μέρη, κατά την εξαετία 1773-1779. Επανεκδόθηκε σε 4 τόμους μετά τον θάνατο του Αλεξέγιεφ, το 1815-1816, και σε 5 τόμους το 1817-1819.

Αργότερα ο Αλεξέγιεφ έγινε μέλος της Ρωσικής Ακαδημίας Επιστημών. Είχε επίσης τιμηθεί με το παράσημο του Τάγματος της Αγίας Άννης Β΄ τάξεως. Απεβίωσε στη Μόσχα σε ηλικία 70 ετών και τάφηκε στο Παλαιό Κοιμητήριο της Μονής Ντονσκόι.

## Παραπομπές


## Πηγές
* Лихоткин Г.А.: «Алексеев П.А.»
* Το λήμμα «Αλεξέιεφ Αλεξάνδροβιτς [sic] Πέτρος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 100

Κατηγορία:Ορθόδοξοι λόγιοι
Κατηγορία:Ρώσοι ιερείς
Κατηγορία:Λεξικογράφοι
Κατηγορία:Ρώσοι θεολόγοι
Αλέξαρχος ο Μακεδών

Ο **Αλέξαρχος** (αρχ.ελλ. *Ἀλέξαρχος*) ήταν αρχαίος Έλληνας λόγιος, ιστορικός και αξιωματικός, γιος του Αντίπατρου που φέρεται ότι έζησε περί τον 4ο-3ο αι. π.Χ.. Φέρεται, επίσης, ότι ίδρυσε την πόλη Ουρανούπολη στη Θράκη, γεγονός που αμφισβητείται καθώς η ελληνιστική ουτοπική πόλη Ουρανούπολις αναφέρεται ότι χτίστηκε στη χερσόνησο του Άθωνα.

Συνέγραψε ένα έργο με θέμα την ιστορία της Ιταλίας σε 4 βιβλία υπό τον τίτλο *Ιταλικά*, απόσπασμα του οποίου αναφέρει ο Πλούταρχος στους *Βίους παραλλήλους*, συγκεκριμένα το εδάφιο όπου ο βασιλιάς των Ρωμαίων Τύλλος Οστίλιος πολεμά με τους Αλβανούς (;).

Ο Σέρβιος μνημονεύει μια γνώμη του Αλεξάρχου σχετικώς με την προέλευση των ονομάτων *Ήπειρος* και ''Καμπανία'', γνώμη η οποία ασφαλώς προέρχεται από το παραπάνω έργο του για την Ιταλία. Ωστόσο, κάποιος συγγραφέας που επίσης ονομάζεται «Αλέξαρχος» και αναφέρεται σε άλλο έργο του Πλουτάρχου, είναι πιθανότατα ένα διαφορετικό πρόσωπο.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σσ. 99-100
* Dictionary of Greek and Roman Biography and Mythology.

## Εξωτερικοί σύνδεσμοι
* Alexarchos of Macedon, the word maker (350-290 BC)
* Digital Athenaeus: G. Kaibel: Athenaei Naucratitae Dipnosophistarum libri 15

Αλεξαρχος
Βρασίδας Αλεξάτος

Ο **Βρασίδας Κ. Αλεξάτος** (γενν. 1888) ήταν Έλληνας βουλευτής και δικηγόρος, που γεννήθηκε στην Κεφαλονιά.

Ο Αλεξάτος εκλέχθηκε βουλευτής Κεφαλληνίας με το Κόμμα Ελευθεροφρόνων του Ιωάννη Μεταξά για πρώτη φορά το έτος 1926. Στις εκλογές του 1932 δεν κατάφερε να εκλεγεί, αλλά επανεξελέγη το 1933 και το 1936. Μεταπολεμικώς κέρδισε μία ακόμα κοινοβουλευτική θητεία, εκλεγόμενος το 1956, αυτή τη φορά με το κόμμα της ΕΡΕ.
## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 100

## Εξωτερικοί σύνδεσμοι
* Ο Β. Αλεξάτος στο *Βιογραφικό Λεξικό Ελλήνων βουλευτών*

Κατηγορία:Βουλευτές Κεφαλληνίας
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με την ΕΡΕ
Ζωγρί Καρδίτσας

Το **Ζωγρί** είναι μικρός οικισμός της Θεσσαλίας στην Περιφερειακή Ενότητα Καρδίτσας ο οποίος βρίσκεται στις ανατολικές πλαγιές της νότιας Πίνδου σε υψόμετρο 400 μέτρα και απέχει περίπου 19 χλμ. Ν.-ΝΔ. από την Καρδίτσα. Αναφέρεται επίσημα για πρώτη φορά ως ξεχωριστός οικισμός το 1981 να απογράφεται στην τότε κοινότητα Ραχούλας. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Ραχούλα, τον Ίταμο και το Παλαιοζογλόπι αποτελούν την κοινότητα Ραχούλας που υπάγεται στη δημοτική ενότητα Ιτάμου του δήμου Καρδίτσας. Σύμφωνα με την απογραφή του 2011 απογράφηκαν 34 μόνο κάτοικοι  ενώ το 1981 και το 1991 ήταν 70 και 70 αντίστοιχα.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Γιούζεφ Γκάρμπιεν

Ο **Γιούζεφ Ντάνιελ Γκάρμπιεν** (πολωνικά: Józef Daniel Garbień) (11 Δεκεμβρίου 1896 &#x2014; 3 Μαΐου 1954) ήταν Πολωνός ποδοσφαιριστής, ο οποίος αγωνιζόταν ως επιθετικός, τόσο για την Πόγκον Λβουφ όσο και για την Εθνική Πολωνίας. Ήταν μέρος των θρυλικών επιθετικών της Πόγκον, η οποία στις αρχές της δεκαετίας του 1920 ήταν ανώτερη από όλους τους αντιπάλους της χώρας.

## Βιογραφία
Ο Γκάρμπιεν γεννήθηκε στο Γουούπκουφ (κοντά στο Σάνοκ). Εκτός από το ποδόσφαιρο, ήταν ιατρός, απόφοιτος του Πανεπιστημίου Γιαν Καζίμιες του Λβουφ το 1924.

Η καριέρα του ξεκίνησε στην Πόγκον Στρίι. Το 1916 μετακόμισε στην Πόγκον Λβουφ, όπου παρέμεινε μέχρι το 1928 (στη συνέχεια, μέχρι το 1933, έπαιξε για την Ολντμπόγιε Λβουφ, μια ομάδα βετεράνων παικτών). Με την Πόγκον, ήταν πολλάκις πρωταθλητής Πολωνίας (1922, 1923, 1925, 1926). Έπαιξε επίσης 8 παιχνίδια με την Εθνική Πολωνίας. Το παρατσούκλι του Γκάμπριεν, «Τανκ», αντανακλούσε πλήρως τη σωματική διάπλαση και το στυλ παιχνιδιού του. Ήταν δυνατός και δυναμικός, αλλά κάποιες πηγές υποστηρίζουν ότι θα μπορούσε να είναι πολύ εγωιστής στο γήπεδο. Μετά την αποχώρησή του από το ποδόσφαιρο, το 1933 μετακόμισε στο Χσάνουφ, όπου ήταν διευθυντής του νοσοκομείου.

Ήταν μέλος των Πολωνικών Λεγεώνων του Γιούζεφ Πιουσούτσκι, πολέμησε στο Ιταλικό Μέτωπο στον Α΄ Παγκόσμιο Πόλεμο και στη συνέχεια τραυματίστηκε σοβαρά το 1919, κατά τη διάρκεια της σύγκρουσης με την Ουκρανία για το Λβουφ. Συμμετείχε στην πολωνική εκστρατεία Σεπτεμβρίου ως αξιωματικός του Πολωνικού Στρατού. Κατά τη διάρκεια της ναζιστικής κατοχής της Πολωνίας ήταν ενεργό μέλος του υπόγειου κινήματος, συνελήφθη από την Γκεστάπο και πέρασε αρκετούς μήνες στη διαβόητη φυλακή Μοντελούπιχ στην Κρακοβία.

Μετά τον Β΄ Παγκόσμιο Πόλεμο συνελήφθη από τους κομμουνιστές και φυλακίστηκε για την υποτιθέμενη αντισοβιετική του στάση. Απελευθερώθηκε, εγκαταστάθηκε στο Χόζουφ, όπου μέχρι το 1949 ήταν διευθυντής του νοσοκομείου. Πέθανε στο Τσιέσιν.

## Παραπομπές


## Εξωτερικοί σύνδεσμοι
* eu-football.info

Κατηγορία:Πολωνοί ποδοσφαιριστές
Κατηγορία:Πολωνοί Αυστροούγγροι
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Πόγκον Λβουφ
Κατηγορία:Πολωνοί λεγεωνάριοι (Α΄ Παγκόσμιος Πόλεμος)
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Αποδέκτες του Σταυρού της Ανδρείας (Πολωνία)
Ιερό της Παναγίας της Καλής Συμβουλής (Σκόδρα)

Το **Ιερό της Παναγίας της Καλής Συμβουλής** (αλβανικά: *Shenjtërorja e Zojës së Këshillit të Mirë*) είναι εκκλησία στη Σκόδρα της Αλβανίας. Υπάγεται εκκλησιαστικά στην Αρχιεπισκοπή της Σκόδρας-Πουλτ, ενώ η Επισκοπική Σύνοδος Αλβανίας της έχει αποδώσει τον τίτλο του εθνικού ιερού.

Το ιερό συνδέεται, μέσω της ιστορίας του και της λαϊκής παραδόσεως, με το Ιερό της Παναγίας της Καλής Συμβουλής του Τζενατσάνο, στην Ιταλία.

## Ιστορία
Κατά τη διάρκεια του 6ου αιώνα, μία πρώτη εκκλησία ανεγέρθηκε στη συγκεκριμένη τοποθεσία. Το 1396, η Βενετική Δημοκρατία κατέλαβε τα εδάφη της ευρύτερης περιοχής της Σκόδρας, τα οποία και κατέλαβε προσπάθειες προκειμένου να τα διατηρήσει υπό τον έλεγχό της εμπρός στην προέλαση της Οθωμανικής Αυτοκρατορίας, προχωρώντας, μεταξύ άλλων, στην περαιτέρω ενίσχυση των οχυρώσεων του Κάστρου της Ροζάφας. Το 1467, η εκκλησία κατεστράφη κατά τη διάρκεια επιδρομής, ενώ, στις 25 Ιανουαρίου 1479, η πόλη παραδόθηκε στους Οθωμανούς. Σύμφωνα με τη λαϊκή παράδοση, κατά τη διάρκεια της καταστροφής του ιερού, ένα εικόνισμα «μεταφέρθηκε από αγγέλους», στις 25 Απριλίου 1479, στο Τζενατσάνο της Ιταλίας, όπου και η απήχηση του συγκεκριμένου θαύματος συνέβαλε στην ανέγερση ενός νέου Ιερού της Παναγίας της Καλής Συμβουλής. Παράλληλα, η λαϊκή παράδοση συνδέει αριθμό θαυμάτων με τη συγκεκριμένη τοποθεσία, παρά την καταστροφή οποιουδήποτε καθολικού θρησκευτικού συμβόλου από τους Οθωμανούς.

Στις 28 Νοεμβρίου 1912, έπειτα από την υποχώρηση των Οθωμανών από τα αλβανικά εδάφη, επετράπη εκ νέου η ανέγερση εκκλησιών. Το 1917, ξεκίνησαν εργασίας ανέγερσης νέου ιερού, εκ νέου αφιερωμένου στην Παναγία της Καλής Συμβουλής, επί των ερειπίων του παλαιότερου ιερού. Στις 7 Ιουλίου 1917, η συγκεκριμένη τοποθεσία, εκτάσεως  μ², κατέστη κτήση της Αρχιεπισκοπής της Σκόδρας, ενώ ο θεμέλιος λίθος ευλογήθηκε στις 31 Ιουλίου 1917, προτού, στη συνέχεια, τοποθετηθεί στις 17 Αυγούστου 1917. Οι εργασίες ανεγέρσεως του ιερού ολοκληρώθηκαν το 1930, ωστόσο το τελευταίο κατεστράφη από το κομμουνιστικό καθεστώς, το οποίο εδραιώθηκε εντός των αλβανικών εδαφών κατά την περίοδο μεταξύ 1944 και 1946, ενώ ήταν εκ των τελευταίων που κατέρρευσαν, στα τέλη του 1990. Το 1993, Πάπας Ιωάννης Παύλος Β΄ επισκέφθηκε την Αλβανία, όπου και ευλόγησε, στις 25 Απριλίου 1993, τον θεμέλιο λίθο του νέου ιερού της Σκόδρας, του οποίου η ανέγερση ολοκληρώθηκε στις 24 Μαΐου 1998.

## Περιγραφή

Η εκκλησία βρίσκεται στους πρόποδες του λόφου επί της κορυφής του οποίου βρίσκεται το Κάστρο της Ροζάφας.

## Δείτε επίσης
* Κατάλογος εθνικών ιερών
* Καθολική Εκκλησία στην Αλβανία

## Παραπομπές


Κατηγορία:Ρωμαιοκαθολικές εκκλησίες στην Αλβανία
Κατηγορία:Προσκυνήματα
Κατηγορία:Ιερά
Κατηγορία:Κτίρια και κατασκευές στη Σκόδρα
Λος Άντζελες Ντότζερς

Οι **Λος Άντζελες Ντότζερς** είναι μια MLB ομάδα με έδρα το Λος Άντζελες, Καλιφόρνια. Παίζουν στο Εθνική Λίγκα. Ιδρύθηκε το 1958 και έγινε η πρώτη ομάδα στο MLB που έπαιξε στην πόλη του Λος Άντζελες. Οι Dodgers κέρδισαν συνολικά 7 World Series πρωταθλήματα. Αυτήν τη στιγμή παίζουν εντός έδρας αγώνες στο Dodger Stadium.

## Διάσημοι παίκτες της ομάδας

* Τζάκι Ρόμπινσον
* Σάντι Κούφαξ
* Σοχέι Οχτάνι

## εξωτερικοί σύνδεσμοι
*Αρχική σελίδα

Κατηγορία:Αθλητικοί σύλλογοι Η.Π.Α.
Κατηγορία:Μπέιζμπολ στις Ηνωμένες Πολιτείες